เปิด 3 หุ้น SET50 แกร่ง! บวกสวนตลาดดิ่งหนัก 25 จุด
เปิด 3 หุ้น SET50 สุดแกร่ง JMART-HMPRO-RATCH ยืนบวกสวนตลาดหุ้นไทยที่ปรับตัวดิ่งหนัก 25 จุด ลงมาที่ 1,539.78 จุด หลังเทขายหุ้นแบงก์ไทย ลดเสี่ยงวิกฤตสถาบันการเงินต่างชาติ
เปิด 3 หุ้น SET50 สุดแกร่ง! ยืนบวกสวนตลาดหุ้นไทยที่ปรับตัวดิ่งหนัก 25 จุด ลงมาที่ 1,539.78 จุด
16 มี.ค. 2566

ผู้สื่อข่าวรายงานว่า วันนี้ (16 มี.ค.66) ดัชนีตลาดหุ้นไทย ณ เวลา 11.20 น. อยู่ที่ 1,539.78 จุด ลบ 25.22 จุด หรือ 1.61% สูงสุดที่ 1,550.89 จุด ต่ำสุดที่ 1,538.32 จุด ด้วยมูลค่าการซื้อขาย 2.73 หมื่นล้านบาท
สำหรับดัชนีตลาดหุ้นไทยที่ปรับตัวลงกว่า 20 จุด นั้น คาดมาจากแรงเทขายหุ้นใหญ่อย่างกลุ่มแบงก์ เนื่องมาจากนักลงทุนขาดความเชื่อมั่นต่อสถาบันการเงินในยุโรป หลังธนาคารเครดิต สวิส ประสบปัญหาทางการเงิน และแม้ล่าสุดธนาคารกลางสวิสเซอร์แลนด์ (SNB) และผู้กำกับสถาบันการเงินสวิส (FINMA) ประกาศพร้อมให้ความช่วยเหลือต่อธนาคารเครดิต สวิส เพื่อป้องกันปัญหาลุกลาม แต่ก็ยังมีความกังวลว่าปัญหาธนาคารขนาดกลางขาดสภาพคล่องจะมีเพิ่มขึ้น
อย่างไรก็ดีแม้ว่าจะมีแรงเทขายหุ้นขนาดใหญ่ออกมาอย่างหนัก แต่ก็ยังมีหุ้นในดัชนี SET50 ที่ปรับตัวแข็งแกร่งกว่าตลาดหุ้นที่ติดลบ โดยมีทั้งหมด 3 ตัว ประกอบด้วย JMART, HMPRO และ RATCH ดังตารางประกอบ